62023TO0143_INF
A Törvényszék végzése (hetedik tanács), 2023. december 15. –Fugro kontra Tanács
(T‑143/23. sz. ügy) (
1
)
„Megsemmisítés iránti kereset – Adózás – Az adókikerülés elleni küzdelem – (EU) 2022/2523 irányelv – Az Unióban a multinacionális vállalatcsoportokra és a nagy volumenű belföldi vállalatcsoportokra vonatkozó globális minimumadószint – Nemzetközi hajózásból származó jövedelemre alkalmazandó kizárás – E kizárás hatályának vitatása – A személyében való érintettség hiánya – Elfogadhatatlanság”
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Személyében való érintettség – Szempontok – Az egyes vállalatcsoportokra vonatkozó globális minimumadószintet előíró irányelv – Nemzetközi hajózásból származó jövedelemre alkalmazandó kizárás – Egy multinacionális vállalatcsoportnak a hajóüzemeltetési tevékenysége tekintetében egy tagállami hajótéradó‑rendszer hatálya alá tartozó anyavállalata által benyújtott kereset – A hajótéradó‑rendszerből származó adókedvezmény elvesztése – A személyében való érintettség hiánya – Elfogadhatatlanság
(EUMSZ 263. cikk, negyedik bekezdés; 2022/2523 tanácsi irányelv, 17. cikk)
(lásd: 25., 28–35., 40–43. pont)
Rendelkező rész
1)
A Törvényszék a keresetet mint elfogadhatatlant elutasítja.
2)
A Holland Királyság, az Európai Bizottság, a Koninklijke Boskalis BV és a Boskalis Offshore Transport Services NV, a Heerema Offshore Energy Solutions BV, a Van Oord NV és a Vox Amalia SL, valamint a Koninklijke Vereniging van Nederlandse Reders beavatkozási kérelmeiről már nem szükséges határozni.
3)
A Törvényszék a Fugro NV‑t kötelezi a saját költségein felül az Európai Unió Tanácsa részéről felmerült költségek viselésére, a beavatkozási kérelmekkel kapcsolatos költségek kivételével.
4)
A Fugro, a Tanács és a jelen rendelkező rész 2) pontjában felsorolt beavatkozást kérelmezők maguk viselik a beavatkozási kérelmekkel összefüggésben felmerült saját költségeiket.
(
1
)	HL C 164., 2023.5.8.